Diari Oficial de la Generalitat Valenciana


Sumari del DOGV 6611, del 19-09-2011 (2011/9293)

Notificació de la sentència dictada en el procediment de divorci contenciós número 1116/2006.
---------------------------------------------------------------------------------------------

### Dades del document

Número de DOGV
:   6611

Data del DOGV
:   19-09-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/9293


Organisme emissor
:   Jutjat de Primera Instància Número 7 de Castelló de la Plana

Tipus de document
:   Edicte

Notificació de la sentència dictada en el procediment de divorci contenciós número 1116/2006. [2011/9293]  
Assumpte civil 001116/2006   
Pedro Moya Donate, secretari del Jutjat de Primera Instància numero 7 de Castelló de la Plana.  
En el judici a què es fa referència s'ha dictat la resolució que té el text que, literalment, és com segueix:   
«Sentència número 000048/2011  
Castelló de la Plana, 25 de gener de 2011   
José Luis Conde-Pumpido García, magistrat jutge del Jutjat de Primera Instància número 7 de Castelló de la Plana, he vist aquestes actuacions de judici de divorcio número 1116/2006, promogudes a instàncies de María del Carmen Gaspar Bergua, representada per la procuradora senyora Castellano García i defensada pel lletrat senyor Sánchez Lizondo, contra Juan José Hernández València, en rebel·lia, i en què ha sigut part el Ministeri Fiscal.  
Dispositiva  
Estime de forma parcial la demanda formulada per la procuradora senyora Castellano García, en nom i representació de María del Carmen Gaspar Bergua contra Juan José Hernández València, i declare dissolt per divorci el matrimoni dels litigants esmentats, amb tots els efectes legals, amb l'aprovació de les mesures següents:   
  
1. S'atribueix a la mare la custòdia i l'exercici exclusiu de la pàtria potestat respecte dels dos fills menors comuns.   
2. S'estableix el següent règim de visites entre el pare i els fills menors: dissabtes alterns des de les 11.00 fins a les 19.00 hores, recollint-los i tornant-los al domicili matern.   
3. S'atribueix a la mare i als fills l'ús i gaudi del domicili conjugal, siti al Grau de Castelló de la Plana, carrer d'Alcossebre, número 10, 3r, 6a.  
4. El pare ha de pagar, en concepte de pensió d'aliments per als fills, la suma de 200 euros mensuals per a cada un d'ells (600 euros en total), que ingressarà dins dels cinc primers dies de cada mes en el compte bancari que designe la mare, i que s'actualitzarà anualment d'acord amb les variacions de l'IPC.  
5. Les despeses extraordinàries que generen els fills seran sufragades per ambdós progenitors al 50%.   
Tot això sense realitzar un pronunciament condemnatori exprés de condemna a costes.   
Notifiqueu aquesta resolució a les parts i feu-los saber que s'hi pot interposar un recurs d'apel·lació dins del termini de cinc dies.   
  
De conformitat amb la disposició addicional 15a de la Llei Orgànica del Poder Judicial, introduïda per l'article 1.19 de la Llei Orgànica 1/2009, de 3 de novembre, per a la interposició del recurs d'apel·lació, la part recurrent haurà de constituir un dipòsit de 50 euros, que consignarà en el compte de consignacions d'aquest Jutjat, i no es podrà admetre a tràmit el recurs si no s'ha constituït el dipòsit.   
  
Una vegada siga ferma, inscriviu-la al marge de la inscripció del matrimoni en el Registre Civil de Saragossa.  
Aquesta és la meua sentència, que pronuncie, mane i firme».   
Atés que es desconeix el domicili o la residència actuals del demandat, mitjançant la provisió del dia de hui, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha ordenat la publicació d'aquest edicte al tauler d'anuncis del Jutjat i en el Diari Oficial de la Comunitat Valenciana, per a notificar la sentència dictada al demandat Juan José Hernández Valencia.  
  
  
Castelló de la Plana, 2 de setembre de 2011.- El secretari judicial: Pedro Moya Donate.